b'\n_START_ARTICLE_\nInuitska skupina\n_START_SECTION_\nLastnosti \xc4\x8dlanic Inuitske skupine\n_START_PARAGRAPH_\nVelike polosi njihovih tirnic zavzemajo vrednosti od 11 in 18 Gm. Nakloni tirnic skupine so med 40 in 50\xc2\xb0, izsrednosti pa med 0,15 in 0,48. \xc4\x8clanice so svetlorde\xc4\x8de barve (barvni indeks B-V = 0,79, V-R = 0,51, podobno kot \xc4\x8dlanice Galske skupine ). Imajo tudi podobne infrarde\xc4\x8de spektre . Luna I\xc5\xbeirak je bolj rde\xc4\x8da kot Paaliak, Siarnak in Kiviuk. I\xc5\xbeirak tudi ne ka\xc5\xbee zna\xc4\x8dilne absorbcijske \xc4\x8drte pri 0,7 \xce\xbcm, ki se pojavlja pri ostalih treh . Ker je skupina po spektru zelo homogena (razen I\xc5\xbeiraka) je verjetno nastala z razpadom ve\xc4\x8djega telesa. Zaradi sekularne resonance med \xc4\x8dlanicami je verjetno pri\xc5\xa1lo \xc5\xa1e do poznej\xc5\xa1ih trkov med njimi._NEWLINE_Mednarodna astronomska zveza (IAU) je za \xc4\x8dlanice te skupine naravnih satelitov rezervirala imena iz inuitske (eskimske) mitologije.'